‘ઓલ હંબગ, યાર! દુઃખી થવાના ધંધા! ભગવાનની દયા કે બધું વેળાસર છૂટી ગયું. ગાંધીજી અત્યારે આઉટડેટેડ ગણાય. મને આ જ્ઞાન થયું ત્યારે પહેલું કામ ગાંધીજીનાં તમામ પુસ્તકો પસ્તીવાળાને આપી દેવાનું કર્યું ને પછી લાગી ગયો કમાવા તે પાછું વળીને જોયું નથી. ને અત્યારે પૈસાની છોળો ઊડે છે. તું જે નિશાળમાં પંતૂજીગીરી કરે છે એવી પાંચ નિશાળોમાં મેં દાન આપ્યાં છે. પાપ કરવાનાં, પણ વચ્ચે વચ્ચે પુણ્ય પણ કરી લેવાનું. પુણ્ય પણ પાપના પૈસામાંથી જ કરવાનું, શું?’ કહી એ હસી પડ્યો.